
I SELETUSKIRI

1. [bookmark: _Toc241753848][bookmark: _Toc497432699]PLANEERINGU KOOSTAMISEL ARVESTAMISELE KUULUVAD PLANEERINGUD, ÕIGUSAKTID JA MUUD ALUSMATERJALID

· Planeerimisseadus;
· Ehitusseadustik;
· Rae Vallavolikogu 20.09.2012 otsusega nr 390 kehtestatud Rae valla Jüri aleviku ja sellega piirnevate Aaviku, Vaskjala ja Karla külaosade üldplaneering; 
· Rae valla ühisveevärgi ja -kanalisatsiooni ning sademevee ärajuhtimise arendamise kava aastateks 2024 – 2035 (Rae Vallavolikogu 20.05.2024 määrus nr 46);
· Rae valla jäätmehoolduseeskiri, kehtestatud Rae Vallavolikogu 15.06.2021 määrusega nr 73;
· Rae Vallavalitsuse 15.02.2011 määrus nr 13 „Digitaalselt teostatavate geodeetiliste alusplaanide, projektide, teostusjooniste ja detailplaneeringute esitamise kord”;
· Rae Vallavalitsuse 15.02.2011 määrus nr 14 „Detailplaneeringute koostamise ning vormistamise juhend”;
· Haljastuse hindamise metoodika ning avaliku ala haljastuse nõuded (Rae Vallavalitsuse 30.08.2022 määrus nr 18);
· Haljastusnõuded projekteerimisel ja ehitamisel Rae vallas (Rae Vallavolikogu 18.10.2022 määrus nr 11);
· Rae valla rajatiste väljaehitamise ja väljaehitamisega seotud kulude kandmise kokkuleppimise kord (Rae Vallavalitsuse 25.10.2022 määrus nr 23);
· Rae valla arengukava muutmine ja vastuvõtmine (Rae Vallavolikogu 19.11.2024 määrus nr 51);
· riigihalduse ministri 17.10.2019 määrus nr 50 „Planeeringu vormistamisele ja ülesehitusele esitatavad nõuded”;
· Tee projekteerimise normid (majandus- ja taristuministri 05.08.2015 määrus nr 106);
· Välisõhus leviva müra piiramise eesmärgil planeeringu koostamise kohta esitatavad nõuded (keskkonnaministri 03.10.2016 määrus nr 32);
· Eesti standard EVS 843:2016 „Linnatänavad”;
· siseministri 30.03.2017 määrus nr 17 „Ehitisele esitatavad tuleohutusnõuded”;
· naaberaladel kehtestatud ja koostamisel olevad detailplaneeringud;
· muud õigusaktid, standardid ja projekteerimisnormid.


2. [bookmark: _Toc241753849]PLANEERINGUALA LÄHIÜMBRUSE EHITUSLIKE JA FUNKTSIONAALSETE SEOSTE NING KESKKONNATINGIMUSTE ANALÜÜS NING PLANEERINGU EESMÄRK

2.1. [bookmark: _Toc241753850]Planeeringu eesmärk
Detailplaneeringu koostamise eesmärgiks on planeeringualale elamumaa ja transpordimaa kruntide moodustamine ning moodustatavatele elamumaa kruntidele ehitusõiguse määramine väikeelamute ning abihoonete püstitamiseks. Lisaks antakse detailplaneeringuga lahendus planeeringuala haljastusele, heakorrale, juurdepääsule, parkimiskorraldusele ja tehnovõrkudega varustamisele. Planeeringuala suurus on 0,91 ha.

2.2. [bookmark: _Toc241753851]Planeeritava maa-ala kontaktvööndi funktsionaalsed seosed
Planeeringuala paikneb Rae vallas Vaskjala küla lääneosas, Jüri alevik jääb edelasse u 300 m ja põhja Karla küla u 400 m kaugusele.
Asustus Vaskjala külas on valdavalt koondunud teede ja Pirita jõe äärde. Kompaktseid asustusega alasid ümbritsevad suured maatulundusmaa sihtotstarbega kinnistud, mis on looduslikud rohu- või põllumaad, või vähesel määral ka metsaga alad. Kontaktvöönd, mis jääb edelasse, on osa Jüri alevikust. Jüri alevik on Rae valla keskus, sinna on koondunud teenused ja elanikkond, tegemist on linnalise iseloomuga asulaga. Lähedusse jääb Jüri aleviku tootmise ja ladude arenguala, kus on peale tootmismaa ka ärimaa sihtotstarbega kinnistud. Planeeringualast itta jääb Pirita jõgi, veehoidla ja Vaskjala veehaare-hüdrosõlm, kus saab alguse Pirita-Ülemiste kanal.
Kontaktala lõuna-, ida- ja põhjaosas on valdavalt üksikelamutega hoonestatud kinnistud, mis on elamumaa või maatulundusmaa sihtotstarbega. Lähipiirkonna üksikelamud on 1- kuni 2-korruselised, erinevate kaldkatustega hooned, välisviimistlusmaterjalideks nii puit, telliskivi, krohv kui ka looduskivi. Kontaktvööndi hoonestus on arhitektuurselt väga eriilmeline.
Planeeringualast läände jäävad loodusliku rohumaaga maatulundusmaa sihtotstarbega kinnistud, mis on suures osas metsaga.
Planeeritavale alale on hea juurdepääs. Planeeringualast läänes paikneb riigi kõrvalmaantee 11113 Assaku-Jüri tee ja lõunas 11303 Jüri-Aruküla tee. Riigi põhimaantee 11 Tallinna ringtee jääb 2,5 km kaugusele. Seega käsitletaval alal on hea ühendus lähialade ja ka Tallinna linnaga.
Lähimad bussipeatused asuvad planeeringuala lähialal. Bussipeatused „Rae” paiknevad 11303 Jüri-Aruküla teel u 500 m kaugusel ja u 1 km kaugusel Jüri alevikus bussipeatus Jüri kirik 11113 Assaku-Jüri teel.
Lähimad äri-, teenindus- ning sotsiaalkeskused paiknevad Jüri alevikus.
Planeeringuala asub seega logistiliselt soodsalt, on olemas hea juurdepääs ning ühendus valla teiste piirkondadega ja Tallinna linnaga.
Piirkond on sobilik elamute ehitamiseks: on olemas hea infrastruktuur (kruntide vahetus läheduses on olemas kõik vajalikud kommunikatsioonid), on hea ühendus nii valla keskuse kui ka sotsiaalobjektidega, puhkamisvõimaluste olemasolu (jalgratta- ja jalgteed, puhke-virgestusala, metsad ja ujumisvõimalused).
Järeldused kontaktvööndi analüüsist on, et kavandatav tegevus ei ole vastuolus olemasoleva keskkonnaga.
Planeeringuala kontaktvööndis paiknevate hoonete asukohad ja kruntide sihtotstarbed on kajastatud joonisel AS-02 Kontaktvööndi analüüs.

2.3. [bookmark: _Toc241753852]Planeeritava maa-ala ruumilise arengu eesmärkide kirjeldus
Detailplaneeringu koostamise eesmärgiks on muuta varasemalt kehtestatud detailplaneeringuga määratud ehitusõiguse tingimusi. Detailplaneeringu eskiislahendusega tehakse ettepanek jagada ümber olemasolevad kinnistud neljaks elamumaa sihtotstarbega krundiks ja üheks transpordimaa sihtotstarbega krundiks.
Planeeringulahenduse eesmärk on üldplaneeringuga välja töötatud tingimustel ja eesmärgipäraselt elamumaade kasutamise võtmine. Jüri aleviku üldplaneeringu eesmärk on selliste ruumiliste tingimuste kavandamine, mis tagavad säästva ja tasakaalustatud jätkusuutliku arengu looduskeskkonda kahjustamata.
Detailplaneeringu lahendusega on kavandatud elanike vajadustele vastava kvaliteetse elukeskkonna loomine.

2.4. [bookmark: _Toc511123766][bookmark: _Toc511221032][bookmark: _Toc162874846][bookmark: _Toc241753853]Vastavus Rae valla Jüri aleviku ja sellega piirnevate Aaviku, Vaskjala ja Karla külaosade üldplaneeringule
Rae valla Jüri aleviku ja sellega piirnevate Aaviku, Vaskjala ja Karla külaosade üldplaneeringu (kehtestatud 20.09.2012 Rae Vallavolikogu otsusega nr 390) kohaselt asub planeeringuala tiheasutusalal ning planeeritava ala maakasutuse juhtotstarbeks on väikeelamumaa (EV).

Väljavõte kehtivast Jüri aleviku üldplaneeringu maakasutuse plaanist.
[image: ]
Väikeelamumaa (EV):
· eramute maa,
· kaksikelamute (paariselamute) maa,
· ridaelamute maa,
· kuni kahekorruseliste korterelamute maa,
· maapealsete garaažide maa.
Tingimused detailplaneeringute koostamiseks:
Väikeelamualade miinimumsuurused Jüri alevikus on 1200 m².
Uue elamuala moodustamisel tuleb järgida olemasolevat väljakujunenud krundistruktuuri ja kruntide suurust piirkonnas.
Kuni 10% hoonestusest on lubatud kõrvalfunktsioon – lähipiirkonda teenindavate ettevõtete maa – ärimaa (Ä) või üldkasutatavate ehitiste maa (Ü) – juhul kui see ei too kaasa olulisi mõjusid elukeskkonnale (müra, lõhna, tolmu, vibratsiooni, autoliikluse olulist kasvu) ning parkimine on võimalik paigutada oma krundile kahjustamata seejuures olemasolevat kõrghaljastust või selle rajamise võimalust.
Koostatud detailplaneeringu lahendus näeb ette olemasolevate elamumaa sihtotstarbega kinnistute ja ühe transpordimaa sihtotstarbega kinnistu ümberjagamise neljaks elamumaa sihtotstarbega krundiks ja transpordimaa sihtotstarbega krundiks.

Detailplaneeringu koostamise eesmärk on kooskõlas Rae Vallavolikogu 20.09.2012 otsusega nr 390 kehtestatud Rae valla Jüri aleviku ja sellega piirnevate Aaviku, Vaskjala ja Karla külaosade üldplaneeringuga.

2.5. [bookmark: _Toc171005221][bookmark: _Toc241753854]Kehtiv detailplaneering
Rae Vallavalitsuse 21.12.2010 korraldusega nr 1069 on kehtestatud Köstrimäe tee 1, Toominga tee 2 ja 4 kinnistute ja lähiala detailplaneering. Detailplaneeringuga kavandati 7 elamumaa sihtotstarbega krunti ja üks transpordimaa sihtotstarbega krunt. Moodustatavatele elamumaa sihtotstarbega kruntidele määrati ehitusõigus ühe üksikelamu ja kahe abihoone püstitamiseks, ehitisealuse pinnaga 300 – 350 m². Elamute suurimaks lubatud kõrguseks maapinnast planeeriti kuni 9 m ja kuni 2 maapealset korrust. Lubatud katusekalle on määratud vahemikus 30 – 45°.
Katastriüksused Köstrimäe tee 4 ja 5 on kehtiva detailplaneeringu lahenduses krundid pos 2 ja pos 3, kuhu on määratud ehitusõigus kuni kahekorruselise üksikelamu ja kahe abihoone püstitamiseks ehitisealuse pinnaga 350 m² ja 300 m². Katastriüksus Köstrimäe tee on kehtiva detailplaneeringu lahenduses transpordimaa sihtotstarbega krunt pos 8, kuhu on kavandatud juurdepääsutee kui ka tehnovõrgud.

Koostatava detailplaneeringu lahendus näeb ette katastriüksuste Köstrimäe tee 4 ja 5 ning Köstrimäe tee ümberjagamise neljaks elamumaa sihtotstarbega krundiks ja üheks transpordimaa sihtotstarbega krundiks. Moodustatavatele elamumaa sihtotstarbega kruntidele määratakse ehitusõigus ühe üksikelamu ja kahe abihoone püstitamiseks. Planeeringulahenduses kavandatud kruntide suurused jäävad Vaskjala küla vaadeldava elamuala krundisuuruste vahemikku, mis on 1190 m² kuni 5281 m².
Planeeritud on kuni 2-korruseliste üksikelamute ja 1-korruseliste abihoonete püstitamine ehitisealuse pinnaga, vastavalt kavandatud krundi suurusele, 180 – 420 m². Planeeringu maa-ala täisehitus- protsendiks on 12%.
Lähtuvalt kontaktvööndi analüüsist on lähipiirkonnas täisehitusprotsent vahemikus 5 – 19%. Koostatava detailplaneeringuga määratud ehitusõigusega lubatud hoonemahud ei erine lähipiirkonna olemasolevatest elamutest kui ka planeeringutega lubatud hoonetest.
Koostatav detailplaneeringu lahendus ei halvenda kontaktvööndisse jääva ala miljööd ega keskkonda.


3. [bookmark: _Toc241753855][bookmark: _Toc497647798]OLEMASOLEVA OLUKORRA ISELOOMUSTUS

3.1. [bookmark: _Toc241753856]Planeeringuala asukoht ja iseloomustus
Planeeringuala asub Rae vallas Vaskjala külas, jäädes Jüri tee (11113 Assaku-Jüri tee), Aruküla tee (11303 Jüri-Aruküla tee) ja Pärna tee vahelisele alale. Planeeringuala jääb Jüri alevikust põhja, u 400 m kaugusele.
Planeeringuala esmane suurus on 0,91 ha. Juhul kui kaasatakse lisaks Köstrimäe tee 4, 5 ja Köstrimäe tee katastriüksustele veel lähiala võib planeeringuala suureneda.
Planeeringuala moodustab:
· Köstrimäe tee 4 kinnistu, katastritunnus 65301:003:1108, pindala 6143 m²; sihtotstarve 100% elamumaa;
· Köstrimäe tee 5 kinnistu, katastritunnus 65301:003:1109, pindala 2409 m²; sihtotstarve 100% elamumaa;
· Köstrimäe tee kinnistu, katastritunnus 65301:003:1112, pindala 505 m²; sihtotstarve 100% transpordimaa;
· lähialana kaasatakse planeeringusse maa-ala, mis on vajalik teede- ja tehnovõrkude planeerimiseks.
Detailplaneeringu alale jääv Köstrimäe tee 4 kinnistu on hoonestatud ja heakorrastatud, rajatud on iluaiad, mis on hoolitsetud ja mille haljastuse seisund on hea.
Detailplaneeringu alale jääv Köstrimäe tee 5 kinnistu on hoonestamata kõrghaljastusega haljasmaa.
Detailplaneeringu alale jääv Köstrimäe tee kinnistul on pinnasetee.
Planeeringuala täpne asukoht on esitatud joonisel AS-01 Asukohaskeem.

3.2. [bookmark: _Toc497647799][bookmark: _Toc241753857]Planeeringuala maakasutus ja hoonestus
Kasutusotstarbed
· Köstrimäe tee 4 sihtotstarve 100% elamumaa;
· Köstrimäe tee 5 sihtotstarve 100% elamumaa;
· Köstrimäe tee sihtotstarve 100% transpordimaa.
Olemasolevad hooned
Köstrimäe tee 4 on ehitisregistri andmetel hoonestatud:
11101 – Üksikelamu, ehitisregistri kood 116039713:
	ehitisealune pind – 182,0 m²,
	korruselisus – 2.
12744 – Elamu, kooli vms abihoone (ehitisregistris andmed puuduvad):
	Abihoone, ehitisealune pind 120,0 m²,
	korruselisus – 1.
Aiamaja, ehitisealune pind 90,0 m²,
korruselisus – 1 (pool maa-alune).
Kuur, ehitisealune pind 15,0 m²,
korruselisus – 1.
· Köstrimäe tee 5 on hoonestamata.

3.3. [bookmark: _Toc497647800][bookmark: _Toc241753858]Planeeringualaga külgnevad kinnistud ja nende iseloomustus
Tabel 1. Planeeringualaga külgnevad kinnistud ja nende iseloomustus.
	Aadress
	Pindala
	Katastritunnus
	Sihtotstarve
	Iseloomustus

	Köstrimäe tee 1
	2863 m²
	65301:003:1792
	Elamumaa 100%
	Hoonestamata

	Köstrimäe tee 2
	4303 m²
	65301:003:1791
	Elamumaa 100%
	Hoonestatud kahekorruselise üksikelamuga, ehitisealune pind 167 m² ja abihoonega

	Köstrimäe tee 3
	2110 m²
	65301:003:1107
	Elamumaa 100%
	Hoonestatud kahekorruselise üksikelamuga, ehitisealune pind 74,8 m² ja abihoonega

	Pärna tee 11
	1737 m²
	65301:001:6221
	Elamumaa 100%
	Hoonestamata

	Toominga tee 9
	2735 m²
	65301:003:1101
	Elamumaa 100%
	Hoonestatud kahekorruselise üksikelamuga, ehitisealune pind 260 m²

	Kase tn 8
	3731 m²
	65301:003:1111
	Elamumaa 100%
	Hoonestatud ühekorruselise üksikelamuga, ehitisealune pind 97 m² ja abihoonega

	Kase tn 10
	5281 m²
	65301:001:3746
	Elamumaa 100%
	Hoonestatud ühekorruselise üksikelamuga, ehitisealune pind 367,2 m² ja abihoonega

	Pärna tee 15 // Köstrimäe
	83648 m²
	65301:001:3423
	Maatulundusmaa 100%
	Hoonestatud ühekorruselise üksikelamuga ja abihoonetega

	Köstrimäe tee L1
	726 m²
	65301:001:4113
	Transpordimaa 100%
	Pinnasetee



3.4. [bookmark: _Toc497647801][bookmark: _Toc241753859]Olemasolevad teed ja juurdepääsud
Juurdepääs planeeritavale alale on avalikult kasutatavalt Köstrimäe teelt. Köstrimäe sõidutee on pinnasekattega juurdesõidutee (väljaehitamata).

3.5. [bookmark: _Toc497647802][bookmark: _Toc241753860]Olemasolev tehnovarustus
Planeeringuala paikneb tsentraalsete tehnovõrkudega varustatud piirkonnas.
Köstrimäe tee maa-alal paiknevad:
· elektrikaabel;
· sidekaabel.
Pärna tee maa-alal paiknevad:
· veetorustik;
· isevoolne reovee kanalisatsioonitorustik;
· elektriõhuliin alla 1 kV;
· sidekaablid.
Olemasolev tehnovarustus vt joonis AS-03 Tugiplaan ja AS-04 Põhijoonis.

3.6. [bookmark: _Toc497647803][bookmark: _Toc241753861]Olemasolev haljastus ja keskkond
Detailplaneeringu alale jääv kinnistu Köstrimäe tee 4 on heakorrastatud. Kinnistul on rajatud iluaiad, mis on hoolitsetud ja mille haljastuse seisund on hea.
Detailplaneeringu alale jääv kinnistu Köstrimäe tee 5 on hoonestamata kõrghaljastusega haljasmaa, kus suurem osa puistust on lehtpuud. Köstrimäe tee äärde on istutatud kuusehekk.

3.7. [bookmark: _Toc497647804][bookmark: _Toc241753862]Kehtivad piirangud
Planeeringualal puuduvad kitsendused.


4. [bookmark: _Toc241753863]PLANEERINGU ETTEPANEK
[bookmark: _Toc497647806]
4.1. [bookmark: _Toc241753864]Krundijaotus
Planeeringuga kavandatakse neli elamumaa ja üks transpordimaa sihtotstarbega krunti.

Tabel 2. Krundijaotus.
	Pos nr
	Suurus (m²)
	Sihtotstarve
(detailplaneeringu liikide kaupa)
	Sihtotstarve
(katastriüksuse liikide kaupa)

	1
	4238
	üksikelamu maa
	elamumaa

	2
	1210
	üksikelamu maa
	elamumaa

	3
	1300
	üksikelamu maa
	elamumaa

	4
	1561
	üksikelamu maa
	elamumaa

	5
	 748
	tee ja tänava maa
	transpordimaa



Krundijaotus vt joonis AS-04 Põhijoonis.

4.2. [bookmark: _Toc497647807][bookmark: _Toc241753865]Krundi ehitusõigus
Planeeringuga määratud krundi ehitusõigused on toodud joonisel AS-04 Põhijoonis kruntide ehitusõiguse tabelis ja kruntide ehitusõiguse akendes.

Tabel 3. Kruntide ehitusõigus.
	Pos nr
	Krundi kasutamise sihtotstarve või sihtotstarbed // katastriüksuse sihtotstarve
	Ehitiste suurim lubatud arv või nende puudumine maa-alal (põhihoone / abihoone)
	Ehitise- alune pind
	Ehitiste lubatud max kõrgus. Põhihoone / abihoone
	Põhihoone suurim korruselisus maapealne / maa-alune
	Abihoone suurim korruselisus maapealne / maa-alune

	1
	EP 100% // E 100%
	4 (1 / 3)
	420 m²
	8 m / 5 m
	2 / -1
	1 / -

	2
	EP 100% // E 100%
	4 (1 / 3)
	180 m²
	8 m / 5 m
	2 / -1
	1 / -

	3
	EP 100% // E 100%
	4 (1 / 3)
	195 m²
	8 m / 5 m
	2 / -1
	1 / -

	4
	EP 100% // E 100%
	4 (1 / 3)
	230 m²
	8 m / 5 m
	2 / -1
	1 / -

	5
	LT 100% // L 100%
	-
	-
	-
	-
	-



Lubatud suurim ehitisealune pind näitab kõikide ehitiste suurimat lubatud pinda, s.t selle alla lähevad kõik ehitusloakohustuslikud ja ehitusloakohustuseta ehitised.
Planeeringuga määratud krundi ehitusõigused on toodud joonisel AS-04 Põhijoonis kruntide ehitusõiguse ja kruntide ehitusõiguse akendes.

4.3. [bookmark: _Toc497647808][bookmark: _Toc241753866]Ehitiste arhitektuurinõuded
Katusekalle:	15° – 40°
Välisviimistlus:	kivi, krohv, betoon, klaas, puit, vineer
[bookmark: _Hlk133311849]Katusematerjal:	rullmaterjal, kivi, plekk
Projekteeritava hoone arhitektuurne lahendus peab arvestama piirkonna miljööd. Kasutada ja omavahel kombineerida erinevaid materjale ning liigendatud fassaadi.
Keelatud on imiteerivate materjalide kasutamine.
Abihooned peavad arhitektuurselt haakuma elamuga.
Hoonete välimus peab olema visuaalselt nauditav ning kaasaegse arhitektuurse lahendusega.
Hoone arhitektuurne lahendus täpsustada eraldi eskiisprojektina eesmärgiga rajada planeeringualale maksimaalselt sobituv ja ümbruskonna elukeskkonda esteetiliselt ja visuaalselt väärtustav hoone.
4.4. [bookmark: _Toc241753867]Ehitusprojekti koostamiseks ja ehitamiseks esitatud nõuded
· Kruntidel pos 1 ja pos 4 asuv kuur näha ette lammutatavana; 
· hoonete eskiisprojektid tuleb kooskõlastada Rae valla arhitektiga;
· hoonete projekteerimisel järgida energiatõhususe miinimumnõudeid (ettevõtlus- ja infotehnoloogiaministri 11.12.2018 määrus nr 63 „Hoone energiatõhususe miinimumnõuded”);
· hooned projekteerida vastavalt standardile EVS 842:2003 „Ehitise heliisolatsiooninõuded. Kaitse müra eest”;
· tagada piisav insolatsioon vastavalt kehtivale standardile EVS-EN 17037:2019+A1:2021 „Päevavalgus hoonetes”;
· arvestada standardis EVS 840:2017 „Juhised radoonikaitse meetmete kasutamiseks uutes ja olemasolevates hoonetes” toodud meetmetega;
· hoonete planeerimisel lähtuda sotsiaalministri 01.10.2025 määrusest nr 54 „Vibratsiooni piirväärtused elamutes ja ühiskasutusega hoonetes ning vibratsiooni hindamise kord”;
· kõik arendusalaga seotud ehitusprojektid, mille koosseisus kavandatakse tegevusi riigitee kaitsevööndis, tuleb esitada Transpordiametile nõusoleku saamiseks.

4.5. [bookmark: _Toc497647809][bookmark: _Toc241753868]Piirded
Piirete kõrgus võib olla kuni 1,5 m. Piirded näha ette puidust lattaed, kinnistute vahel võib olla võrkpiire hekiga Materjalivalikul arvestada hoone ning naaberpiirete lahendusega. Piirde kujunduslaad ning värvivalik peavad visuaalselt sobima hoonete arhitektuuriga. Väravad ei tohi avaneda tänava poole ning torustike kaitsevööndisse piirdeaedade rajamine on keelatud.
Täpne piirdeaedade lahendus anda hoone ehitusprojekti staadiumis.

4.6. [bookmark: _Toc497647810][bookmark: _Toc241753869][bookmark: _Hlk118303853]Tänavate maa-alad, liiklus- ja parkimiskorraldus
Planeeringulahenduses nähakse ette juurdepääs planeeritavale alale olemasolevalt Köstrimäe tee L1 teelt. Tagamaks juurdepääsu planeeritud kruntidele on ette nähtud transpordimaa sihtotstarbega krunt pos 5, kuhu on kavandatud sõidutee laiusega 5 meetrit ja nõuetekohane ümberpööramise plats mõõtmetega 12,0 × 14,0 m.
Liikluskorralduse planeerimisel on arvestatud Eesti standardi EVS 843:2016 nõudeid ja Rae valla üldplaneeringut. Parkimine on ette nähtud krundisiseselt.
Parkimiskohtade täpne asukoht lahendatakse planeeritava hoone ehitusprojekti käigus.

Tabel 4. Parkimiskohtade kontrollarvutus.
	Elamu liik
	Normatiivne parkimiskohtade arv
	Planeeritud parkimiskohtade arv 

	Planeeritav üksikelamu
	4 × 3 = 12
	12

	Planeeritaval maa-alal kokku
	12
	12



Planeeringuala liiklus- ja parkimiskorraldus vt joonis AS-04 Põhijoonis.

Täiendavad nõuded ehitusprojekti koostamiseks:
· arendusega seotud teed tuleb rajada ning nähtavust piiravad takistused (istandik, puu, põõsas või liiklusele ohtlik rajatis) kõrvaldada (alus EhS § 72 lg 2) enne planeeritavale alale rajatava hoone kasutuselevõttu;
· sademevett ei tohi juhtida riigitee alusele maaüksusele, sh riigitee koosseisu kuuluvatesse teekraavidesse;
· kõik arendusalaga seotud ehitusprojektid, mille koosseisus kavandatakse tegevusi riigitee kaitsevööndis, tuleb esitada Transpordiametile nõusoleku saamiseks. Riigiteega liitumise või ristumiskoha ümberehituse korral (EhS § 99 lg 3) tuleb taotleda nõuded projektile Transpordiametilt;
· riigitee kaitsevööndis on keelatud tegevused vastavalt EhS § 70 lg 2 ja § 72 lg 1, sh on keelatud ehitada ehitusloakohustuslikku teist ehitist. Riigitee kaitsevööndis kehtivatest 2 (3) piirangutest võib kõrvale kalduda Transpordiameti nõusolekul vastavalt EhS § 70 lg 3;
· Transpordiamet ei võta PlanS § 131 lg 1 kohaselt endale kohustusi planeeringuga seotud rajatiste väljaehitamiseks.

4.7. [bookmark: _Toc497647811][bookmark: _Toc241753870]Haljastuse ja heakorra põhimõtted
Planeeringuala haljastusnõuded on seatud vastavalt Rae Vallavalitsuse 30.08.2022 määrusele nr 18 „Haljastuse hindamise metoodika ning avaliku ala haljastuse nõuded”.
Hoonestatava krundi haljastuse lahendus tuleb anda hooneprojekti asendiplaanil.
Elamumaa krundile planeerida min iga 300 m² kohta 1 puu (sh viljapuu) täiskasvanukõrgusega min 3 m, istikute istutamise kõrgus min 1,5 m.
Planeeritud (minimaalne) puude arv krundil:
pos 1 – 15 puud;
pos 2 ja pos 3 – 5 puud;
pos 4 – 6 puud.

Elamumaa sihtotstarbega kruntidel võib vajadusel maapinda tõsta kuni ca 0,5 m, vältides seejuures sulglohkude teket naaberkruntidega. Puude juurekaelal tuleb säilitada pinnase endine kõrgus (nt kasutades tugimüüre, palissaade, peenrapiirdeid jne).
Istutatav perspektiivne kõrghaljastus ei tohi varjata naaberkrunte päikesevalguse eest.
Hoonete ja tehnovõrkude projekteerimisel tagada istutatavate puude ning ehitiste vahelised kujad vastavalt Eesti standardi EVS 843:2016 nõuetele.
Vajadusel rakendada ehitustööde ajal olemasolevate säilitatavate puittaimede kaitsemeetmeid.
Ehitusaegne kõrghaljastuse kaitse peab vastama Rae Vallavolikogu 18.10.2022 määrusele nr 11 „Haljastusnõuded projekteerimisel ja ehitamisel Rae vallas”.
Kui krundil on vaja raiuda kõrghaljastust (üle 8 cm rinnasdiameetriga puud), tuleb puu raiumiseks esitada raieloa taotlus. Rae valla territooriumil reguleerib puude raiumist Rae Vallavalitsuse 22.02.2011. a kehtestatud määrus nr 17 „Puu raieloa andmise kord Rae vallas”.
Põõsaste eemaldamisel ja võsaraiel arvestada lindude pesitsusperioodiga, aktiivseim aeg on kevadest suve keskpaigani, pesitsusrahu periood on 15. aprill – 15. juuli. Looduskaitseseaduse alusel on keelatud looduslikult esinevate lindude tahtlik häirimine, eriti pesitsemise ja poegade üleskasvatamise ajal.
Ehitusprojektis ette nähtud puude likvideerimiseks teostada dendroloogiline puittaimestiku hindamine, võttes aluseks Rae Vallavalitsuse 30.08.2022 määruse nr 18 „Haljastuse hindamise metoodika ning avaliku ala haljastuse nõuded”.
Haljastuse täiendamist ja aia ümberkujundamist planeeringulahendus ette ei näe krundil pos 1. 

4.8. [bookmark: _Toc241753871]Jäätmete prognoos ja käitlemine
Jäätmete käitlemisel juhindutakse jäätmeseadusest ja Rae valla jäätmehoolduseeskirja nõuetest. Prügi kogumine toimub kinnistesse tühjendatavatesse konteineritesse.
Tekkivad olmejäätmed kogutakse jäätmekonteineritesse, mis paigutatakse krundile sissesõidutee äärde. Jäätmekonteinerite asukoht projekteerida oma krundil hoone väliselt või hoone mahus. Jäätmeruumi projekteerimisel arvestada jäätmehoolduseeskirjas esitatud nõuetega.
Kui konteiner asub lähemal kui 3 meetrit naaberkinnistu piirist, on tarvilik naabri kooskõlastus. Prügikonteinerile tagada võimalikult lihtne liikluskorralduslik ligipääs, järgides Rae valla jäätmehoolduseeskirja ning jäätmevedaja kehtestatud nõudeid konteineri ja selle asukoha suhtes.
Prügikonteinerite täpsed asukohad määratakse konkreetse ehitusprojekti asendiplaanil.
Olmejäätmete veo oma haldusterritooriumil korraldab kohalik omavalitsus vastavalt prügikäitlejatega sõlmitud lepingutele.
Väikeelamus tekkivad bioloogilised jäätmed kompostitakse oma kinnistu piirides. Kompost paigutada selliselt, et see ei ohustaks keskkonda, inimeste tervist ega naabrite heaolu.
Komposteeritavate jäätmete jaoks paigaldada nüüdisaegne kompostimisnõu või komposter tagaaeda.

4.9. [bookmark: _Toc241753872]Meetmed kuritegevuse ennetamiseks
Planeeritaval maa-alal arvestada vajalike meetmetega kuritegevuse ennetamiseks juhindudes dokumendist EVS 809-1:2002 „Kuritegevuse ennetamine. Linnaplaneerimine ja arhitektuur. Osa 1: Linnaplaneerimine”. Planeeritaval alal on planeerimise ja strateegiate rakendamine võimalik teatud piires, rakendatavad võimalused on järgmised:
· nähtavus,
· juurdepääsuvõimalus,
· territoriaalsus,
· vastupidavus,
· valgustatus.

Käesolev planeering soovitab:
· kinnistu valgustada ja heakorrastada,
· tagada hea nähtavus,
· kasutada vastupidavaid materjale.
Ehitusprojekti staadiumis lahendatakse välise valgustuse ja piirdeaedade paiknemine.

4.10. [bookmark: _Toc497647813][bookmark: _Toc241753873]Tuleohutusnõuded
Planeeringu tuleohutuse osa koostamisel on aluseks siseministri 30.03.2017 määrus nr 17 „Ehitisele esitatavad tuleohutusnõuded”.
Tulekustutusvee lahendus vastavalt standardile EVS 812-6:2012/AC:2016 „Ehitiste tuleohutus. Osa 6: Tuletõrje veevarustus”.
Hoone täpne tulepüsivusklass antakse ehitusprojekti staadiumis.
Kavandatud hoonete tulepüsivust iseloomustavad üldandmed:
· minimaalne tulepüsivusklass	TP 3
Täpsemad tuleohutuse tagamise nõuded määratakse hoonete ehitusprojektides.
· Kasutusviis	I kasutusviis
Kasutusviis hõlmab hooneid ja ruume, kus kasutajad tunnevad hoones paiknevaid ruume ning kasutajatel on eeldused iseenda ohutuse tagamiseks, kuid neilt ei saa eeldada pidevat ärkvel olemist. Sellised hooned ja ruumid on kasutusotstarbelt näiteks: üksikelamu, kaksikelamu, kaksikelamu sektsioon, suvila, aiamaja; elamu abihooned (kuur, saun, individuaalgaraaž).
· kasutusotstarbed 	11000 – ELAMUD
	11101 – Üksikelamu
	12000 – MITTEELAMUD
	12744 – Elamu, kooli vms abihoone
· korruste arv	1 – 2
· hoone maksimaalne kõrgus	8 m.

Tule leviku takistamiseks on planeeringulahenduses määratud meetmed:
· hoonetevaheline kuja peab olema vähemalt kaheksa meetrit. Kui hoonetevaheline kuja on vähem kui kaheksa meetrit, piiratakse tule levikut ehituslike abinõudega;
· päästetehnikaga peab pääsema hoone sissepääsude, hädaväljapääsude ja päästemeeskonna sisenemistee vahetusse lähedusse. Ühe korteriga elamu puhul peab juurdepääsukaugus päästetehnikale olema vähem kui 50 meetrit peasissepääsust;
· tuletõrjeautodele on tagatud juurdepääs Köstrimäe L1 tee ja planeeritud krundi pos 5 tee kaudu. Hooneteni juurdepääsuteed (väravad) on ette nähtud vähemalt 3,5 m laiad;
· päästemeeskonnale on tagatud päästetööde tegemiseks ja tulekahju kustutamiseks juurdepääs ettenähtud päästevahenditega.
Lähimad olemasolevad hüdrandid asuvad Aruküla tee L2, u 600 m kaugusel planeeringualast.

4.11. [bookmark: _Toc241753874]Tehnovõrkude lahendus
Tehnovõrkude lahendus koostatakse planeerimise järgmises etapis, arvestades olemasolevat olukorda, planeerimislahendust ja sellest tulenevaid vajadusi ning tehnovõrkude valdajate või vastavat teenust osutavate ettevõtete poolt väljastatud tehniliste tingimustega.

4.11.1. [bookmark: _Toc241753875]Vertikaalplaneerimine ja sademevee ärajuhtimine
Planeeritava ala maapind on suhteliselt tasane. Maapinna absoluutkõrgused vahemikus u 38.90 –  42.80 m. Planeeringuala piirneb idas kraaviga.
Vaadeldav ala on kohati liigniiske, mis on tingitud kõrgest põhjaveest.
Vajadusel tugevdada pinnast kuivendustöödega: drenaaži, kraavide ja tiikide rajamisega ning pinnase täitmisega. Liigniiskuse vähendamiseks ja üleujutuste vältimiseks võib rajada aedadesse vihmapeenra või nõva (maapinna haljastatud süvend).
Liiva, raske savimulla ja madalsoomulla segamini freesimine annab hea pinnase struktuuri.
Olemasolevat maapinda võib tõsta maksimaalselt 0,5 m krundi piires, olemasoleva maapinna kõrgusmärkidest lähtuvalt. Maapinda ei või tõsta kõrgemale hoonestatud naaberkinnistu maapinnast.
Planeeritu väljaehitamisel on soovitav kasutada nn jätkusuutliku sademeveesüsteemi meetmeid, s.t tagada lahendustega sademe- ja liigvee perioodidel vee kogumine ja immutamine planeeringualal.
Katustelt ärajuhitavat sademevett on soovitav kasutada haljastuse hooldamisel.
Sademevee minimeerimisel lähtuda veeseaduse § 129 lõigetes 1 – 3 toodud põhimõtetest ning Rae valla ühisveevärgi ja -kanalisatsiooni ning sademevee ärajuhtimise arendamise kava aastateks 2024 – 2035 peatükis 9.3 toodud põhimõtetest.
Hoonete katustelt kogunev sademevesi juhitakse mööda vihmaveerenne sademeveetorusse ning suunatakse krundil paiknevale (läbi filterkaevu) immutussüsteemi, mida saab ka kasutada sademevee kogumiseks.
Sademevee käitlus peab vastama keskkonnaministri 08.11.2019 määrusele nr 61 „Nõuded reovee puhastamise ning heit-, sademe-, kaevandus-, karjääri- ja jahutusvee suublasse juhtimise kohta, nõuetele vastavuse hindamise meetmed ning saasteainesisalduse piirväärtused”.
Veeseaduse kohaselt tuleb sademevee käitlemisel eelistada lahendusi, mis võimaldavad sademeveest vabaneda selle tekkekohas, vältides sademevee reostumist. Sademeveest vabanemiseks sademevee suublasse juhtimisel kasutada looduslähedasi lahendusi (nt rohealasid, viibetiike, vihmaaedasid, imbkraave jm), mis võimaldavad sademeveest vabaneda eelkõige maastikukujundamise kaudu, vältides sademevee reostumist.
Sademevee maksimaalne eeldatav vooluhulk on eramukruntidel 4 – 5 l/s arvestades rohealade suurt osakaalu krundi suuruses ning kõvakatendite hajusust planeeritaval alal.
Planeeritud kruntidel sademeveed immutatakse pinnasesse oma krundil. Välistada tuleb naaberkinnistute niiskusrežiimi halvendamine.
Heaks eelduseks sademevee mittevalgumiseks naaberkinnistutele on kinnistul olemasolev piirdekraav. Kruntide piirialadele võib rajada vett filtreerivast materjalist nõvasid.
Ala täpsem vertikaalplaneerimine lahendatakse kruntide kaupa koos hoonete arhitektuur-ehituslike projektide koosseisus.

4.12. [bookmark: _Toc241753876]Planeeringuala tehnilised näitajad
Planeeringuala suurus	0,91 ha
Kavandatud kruntide arv	5
Krunditava ala maa bilanss: 	9057 m²
	elamumaa	8309 m²	91,7%
	transpordimaa	 748 m²	 8,3%
Plan. parkimiskohtade arv:	12


5. [bookmark: _Toc241753877]KESKKONNATINGIMUSED JA VÕIMALIKU KESKKONNAMÕJU HINDAMINE

5.1. [bookmark: _Toc241753878]Eessõna
Detailplaneeringuga ei kavandata tegevust, mis kuuluks keskkonnamõju hindamise ja keskkonnajuhtimissüsteemi seaduse paragrahv 6 lõikes 1 nimetatud olulise keskkonnamõjuga tegevuste loetellu, mille puhul keskkonnamõju strateegilise hindamise läbiviimine on kohustuslik.
Kavandatav tegevus on oma iseloomult (üksikelamute planeerimine) eeldatavalt ohtu ei kujuta. Planeeritava tegevusega ei kaasne eeldatavalt olulisi kahjulikke tagajärgi ja ei avalda olulist mõju ning ei põhjusta keskkonnas pöördumatuid muudatusi.

Lähtetingimused:
· Planeeritavaid katastriüksusi on kolm, sh ehitisregistri andmetel on üks neist hoonestatud;
· planeeritav ala on osaliselt kaetud kõrghaljastusega;
· tagada ehitus- ja kasutusaegsed õhukvaliteedi tasemete väärtused, mis vastavad keskkonna- ministri 27.12.2016 määrusele nr 75 „Õhukvaliteedi piir- ja sihtväärtused, õhukvaliteedi muud piirnormid ning õhukvaliteedi hindamispiirid”;
· planeeringuala ei kuulu Harju maakonna teemaplaneeringu „Asustust ja maakasutust suunavad keskkonnatingimused” järgi rohevõrgustiku ega ka üldplaneeringu järgse rohevõrgustiku alale. Rohevõrgustik asub planeeringuala kõrval. Planeeritav tegevus rohevõrgustikule negatiivset mõju ei avalda;
· teadaolevalt ei ole planeeringualal kaitsealuste taimede leiukohti;
· vastavalt Eesti looduse infosüsteemile ning Maa- ja Ruumiameti looduskaitse ja Natura 2000 kaardirakendusele (seisuga 25.09.2026) ei asu detailplaneeringu vahetus läheduses ega ka konkreetsel planeeringualal kaitstavaid loodusobjekte ega Natura 2000 võrgustikualasid, seega mõju kaitstavatele loodusobjektidele ja Natura 2000 alale puudub;
· vastavalt Maa- ja Ruumiameti kultuurimälestiste kaardirakendusele (25.09.2026) ei asu planeeringualal ühtegi arheoloogiamälestist, seega mõju arheoloogiamälestistele puudub;
· vastavalt Maa- ja Ruumiameti geoloogia kaardirakenduse andmetele (25.09.2026) on piirkond nõrgalt kaitstud põhjaveega ala.

Arvestades eelnimetatud asjaolusid käsitletakse detailsemalt antud peatükis järgnevaid alateemasid, mis on vajalikud planeerimisele järgnevatele kavandatud tegevustele:
· kavandatava tegevusega kaasnev oht inimese tervisele ja keskkonnale ning avariiolukordade esinemise võimalikkus;
· müra ja vibratsioon;
· põhjavesi ja pinnavesi;
· radoon.
5.2. [bookmark: _Toc241753879]Kavandatava tegevusega kaasnev oht inimese tervisele ja keskkonnale ning avariiolukordade esinemise võimalikkus
Oht inimeste tervisele ja keskkonnale ning õnnetuste esinemise võimalikkus on kavandatava tegevuse puhul minimaalne ning võib avalduda hoonete rajamise ehitusprotsessis.
Põhja- ja pinnavee reostust võib põhjustada mõni suurem avarii (kanalisatsioonitoru purunemine, kütuseleke vmt). Õnnetuste vältimiseks tuleb kinni pidada ehitusprojektis ning tööohutust määravates dokumentides esitatud nõuetest. Ehitusprotsessis tuleb kasutada vaid kvaliteetseid ehitusmaterjale ning ehitusmasinaid tuleb hooldada, et vältida võimalikku keskkonnareostust nt lekete näol. Töötajad peavad olema spetsiaalse hariduse ja teadmistega. Mõju on kõige suurem ehitamise ajal, pärast ehitust täiendavat negatiivset mõju keskkonnale ette ei ole näha.

Avariiohtlike olukordade vältimiseks:
· territooriumi korrashoid;
· territooriumile tagada juurdepääs;
· ehitamise ajal ei tohi koormata keskkonda saasteainetega, vältida masinatest tingitud õlireostust, vajalik on ehitusjääkide õigeaegne ja pidev koristamine;
· vajadusel luua ajutine (ehitusaegne) saasteainete kogumise ja puhastamise süsteem.

5.3. [bookmark: _Hlk68781552][bookmark: _Toc241753880]Müra ja vibratsioon
Hoonete planeerimisel ning rajamisel tuleb järgida standardis EVS 842:2003 „Ehitiste heliisolatsiooninõuded. Kaitse müra eest” toodud nõudeid ja rakendada sotsiaalministri 12.11.2025 määruse nr 61 „Nõuded müra, sealhulgas ultra- ja infraheli ohutusele elamutes ja ühiskasutusega hoonetes ning helirõhutaseme mõõtmise meetodid” nõudeid.

Mürakaitse rakendamise meetmed:
· hoonete siseruumide kaitseks kasutada müra vähendamiseks hea heliisolatsiooniga seinu ja aknaid. Hoonete planeerimisel ning rajamisel tuleb järgida Eestis kehtivat standardit EVS 842:2003 „Ehitiste heliisolatsiooninõuded. Kaitse müra eest”. Nimetatud standardi kohaselt tuleb eluhoonete välispiiride üksikud elemendid valida selliselt, et välispiiride ühisisolatsioon R`tr,s,w[footnoteRef:1]+Ctr[footnoteRef:2] ei oleks väiksem standardi tabelis 6.3 (välispiiridele esitatavad heliisolatsiooninõuded olenevalt välise müra tasemest) toodud piirväärtusest; [1:  Õhumüra isolatsiooni indeks, arv, mille abil hinnatakse õhumüra isolatsiooni ruumi ja välisisolatsiooni vahel (s.o ehitise välispiiride ja selle elementide heliisolatsiooni)]  [2:  Transpordimüra spektri lahjendustegur vastavalt standardile EVS-EN ISO 717-1] 

· akende valikul eeskätt hoone teepoolsetel külgedel tuleb tähelepanu pöörata akende heliisolatsioonile teeliiklusest tuleneva müra suhtes. Kasutada tuleb tõhusa heliisolatsiooniga klaaspakettaknaid;
· planeeringuga võib lisanduda täiendavat müra ehitustööde läbiviimisel. Arvesse peab võtma, et ehitusaegne müra ei tohi ületada atmosfääriõhu kaitse seaduse ning selle alusel välja antud määrustes ja sotsiaalministri 12.11.2025 määruses nr 61 „Nõuded müra, sealhulgas ultra- ja infraheli ohutusele elamutes ja ühiskasutusega hoonetes ning helirõhutaseme mõõtmise meetodid” sätestatud müra normtasemeid. Detailplaneeringu elluviimisega kaasnevad mõjud on seotud uute hoonete ehitamisega ning võimalikud mõjud on eelkõige ehitusaegsed ajutised häiringud (nt ehitusaegne müra, vibratsioon) ja nende ulatus piirneb peamiselt planeeringuala ja lähialaga;
· arvestada planeeritavate hoonete tehniliste seadmete (soojuspumbad, kliimaseadmed, ventilatsioon jms) valikul ja paigutamisel naaberhoonete paiknemisega ning et tehniliste seadmete müra ei ületaks ümbruskonna elamualadel keskkonnaministri 16.12.2016 määruse nr 71 „Välisõhus leviva müra normtasemed ja mürataseme mõõtmise, määramise ja hindamise meetodid” lisa 1 normtasemeid.

Ehitusaegne vibratsioon
Detailplaneeringu elluviimisega kaasnevad mõjud on seotud uute hoonete ehitamisega ning võimalikud mõjud on eelkõige ehitusaegsed ajutised häiringud, sealhulgas ehitusaegne müra ja vibratsioon. Mõjud piirnevad peamiselt planeeringualaga.

Ehitusjärgne vibratsioon
Uue ning nõuetekohase tee rajamisel ei ole põhjust eeldada ülenormatiivse vibratsiooni esinemist lähimatel tundlikel aladel. Heas seisukorras teede korral ei ole põhjust eeldada liiklusest tingitud vibratsiooni tasemeid, mis küündiks eluhoonete piirväärtuste lähedale.
5.4. [bookmark: _Toc241753881]Põhjavesi ja pinnavesi
Detailplaneeringu ala on nõrgalt kaitstud põhjaveega ala. Antud alal esineb põhjavee reostumise oht, mille vältimise meetmetena on Rae valla ühisveevärgi ja -kanalisatsiooni arengukavas piiritletud reovee-kogumisalad ning ette nähtud vee- ja kanalisatsioonitorustike väljaehitamine. Planeeringuala veevarustamine ja kanalisatsioon on planeeritud lahendada ühisveevärgi ja -kanalisatsiooni põhiselt, vastavalt Aktsiaselts ELVESO tehnilistele tingimustele. Kuna uute püstitatavate hoonete veevarustus ei ole lahendatud lokaalsest (puurkaevust) ning reovett ei käidelda lokaalselt, on tagatud planeeringualal põhjavee kaitse. Põhjavee reostuse vältimise abinõuks on väljaehitatud tehnosüsteemide laitmatu funktsioneerimise tagamine. Ehitustööde käigus jälgida, et ehitusmasinatest ei toimuks lekkeid, mis võiks põhjustada reostust. Detailplaneeringuga haarataval territooriumil intensiivset pinnast, pinna- ja põhjavett ning õhku reostavat majandustegevust ei ole ette nähtud.

5.5. [bookmark: _Toc241753882][bookmark: _Hlk68782095]Radooniriski vähendamise võimalused
Radoon on radioaktiivne gaas, mis tekib raadiumi lagunemisel. Siseõhku tungib radoon hoone all olevast maapinnast, majapidamisveest ning ehitusmaterjalidest. Läbilaskev täitekruusa kiht soodustab radooni imbumist siseruumidesse.
Planeeringualal tuleb arvestada EVS 840 põhimõtetega.
Vajalik kasutada järgnevaid meetmeid, mis on vajalikud radooni hoonesse sattumise vältimiseks: hea ehituskvaliteet, maapinnale rajatud betoonplaadi ja vundamendi liitekohtade, pragude ja läbiviikude tihendamine, tarindite radoonikindlad lahendused (nt radooni kogumissüsteem ehitise aluses pinnases).
Tihendama ja hermetiseerima peab kõik torude ja kaablite läbiviigud põrandast. Kui pinnasest hoonesse tulevad kaablid või torud on paigaldatud hülssidesse, tuleb tihendada nii hülsi ja seina liitekoht, kui ka toru ja kaabli ning hülsi vahe. Lisaks läbiviikude tihendamisele tuleb lisada vundamendi ja betoonplaadi vahelisele vuugitihendile ka mastiks, mis hermetiseeriks ka vundamendi ja betoonplaadi vahe.
Radoonisisaldus pinnases ei ole ühtlaselt jaotunud ning normaalse radoonisisaldusega piirkonnas võib esineda kõrge radoonisisaldusega alasid. Määramaks asjakohaseid leevendavaid meetmeid, tuleb detailplaneeringu alal teostada radoonitasemete mõõtmised.


6. [bookmark: _Toc241753883]KESKKONNALUBADE TAOTLEMISE VAJADUS

Keskkonnalubade täpne vajadus ei ole detailplaneeringu koostamise hetkel teada.
Keskkonnalubadeks on jäätmeluba, veeluba, õhusaasteluba ja keskkonnakompleksluba. Eeldatavalt ei ole keskkonnalubade taotlemine vajalik, sest püstitatakse üksikelamud.
Jäätmeloa kohustust reguleerib jäätmeseaduse § 73. Täpsustavad nõuded on esitatud keskkonnaministri 21.04.2004 määruses nr 21 „Teatud liiki ja teatud koguses tavajäätmete, mille vastava käitlemise korral pole jäätmeloa omamine kohustuslik, taaskasutamise või tekkekohas kõrvaldamise nõuded”. Jäätmeluba ei ole käsitletavas planeeringus vajalik, sest planeeringualal käitleb füüsiline isik oma kodumajapidamises tekkivaid jäätmeid vastavalt käesoleva seaduse nõuetele.
Maapõueseaduse § 97 sätestab ehitiste püstitamisel, maaparandusel või põllumajandustöödel ülejääva kaevise kasutamise. Kaevise võõrandamine või selle väljaspool kinnisasja kasutamine on lubatud ainult Keskkonnaameti nõusolekul. Nõusolekut saab taotleda peale asjaomase tegevusloa saamist või asjaomase projektdokumentatsiooni olemasolul.
Veeluba on vaja taotleda vastavalt veeseaduse § 187 väljatoodule. Käesoleva planeeringuga ei võeta pinnavett, põhjavett ega juhita suublasse saasteaineid ja jäätmekäitlusmaalt/tööstuse territooriumilt kogunenud sademevett vms. Seega vastavalt Veeseaduse § 187 väljatoodule ei ole vaja taotleda veeluba.
Õhusaasteluba on nõutav, kui käitise kõikidest ühel tootmisterritooriumil asuvatest heiteallikatest väljutatakse saasteaineid koguses, mis ületab keskkonnaministri 14.12.2016 määruse nr 67 „Tegevuse künnisvõimsused ja saasteainete heidete künniskogused, millest alates on käitise tegevuse jaoks nõutav õhusaasteluba” lisas nimetatud künniskogust. Paikse heiteallika käitaja registreerimise osa on reguleeritud keskkonnaministri 19.12.2017 määruses nr 60 „Tegevuse künnisvõimsused, millest alates on vajalik paikse heiteallika käitaja registreering, registreeringu taotluse ja tõendi andmekoosseis”. Atmosfääriõhu kaitse seaduse § 79 lg 6 määrab, et õhusaasteloa kohustusega paikse heiteallika käitaja peab enne vastava heiteallika ehitusloa taotlemist omama õhusaasteluba. Keskkonnaministri 19.12.2017 määruse nr 60 § 11 punkti 6 kohaselt ei ole nõutav paikse heiteallika käitaja tegevuse registreerimine põletusseadmete puhul, milles gaasilisi põlemissaadusi kasutatakse otseseks gaasi põletamisel põhinevaks kütmiseks siseruumides töötingimuste parandamise eesmärgil. Sellest tulenevalt võib eeldada, et õhusaasteloa taotlemine ei ole vajalik.


7. [bookmark: _Toc241753884]DETAILPLANEERINGU ELLUVIIMISEGA KAASNEVAD MÕJUD

Mõju sotsiaalsele keskkonnale
Detailplaneeringuga planeeritud elamute rajamisega kaasnev peamine positiivne sotsiaalne mõju väljendub uute kogukonnaelanike näol. Planeeringu realiseerimisel lisandub piirkonda 3 uut leibkonda ca 9 elanikuga, mis ei oma olulist mõju sotsiaalsele infrastruktuurile.
Negatiivne mõju sotsiaalsele keskkonnale võib avalduda eelkõige ehitusperioodil lähiümbruse elanikele, eelkõige suurenenud müra- ja vibratsioonitaseme ning liiklussageduse näol. Tuginedes eeltoodule, võib eeldada, et pikaajaline negatiivne mõju sotsiaalsele keskkonnale puudub.

Majanduslikud mõjud
Detailplaneeringu realiseerumisel avaldub positiivne majanduslik mõju uute kogukonnaliikmete lisandumises, mis suurendab kohaliku omavalitsuse tulubaasi. Suureneb kohalikke teenuseid ja tooteid kasutavate isikute arv.
Planeeringualale asuvad kogukonna liikmed omavad oma osa tööhõives. Selleks on võimalused Rae vallas rajatud paljude ettevõtete näol. Lisaks on Tartu mnt äärde planeeritud ning osaliselt ka valmis ehitatud kaubanduskeskused ja ärihooned.
Samuti on oluline osa Tallinna lähedus, mis võimaldab mõistliku ajaga jõuda töökohta ja koju ning kasutada Tallinnas pakutavaid teenuseid.
Planeeritava tegevusega negatiivne mõju majanduslikule keskkonnale puudub.

Kultuurilised mõjud
Planeeringualal puuduvad muinsuskaitsealused mälestised või nende kaitsevööndid, mistõttu ei ole alust eeldada, et hoonete rajamisel oleks otsene negatiivne kultuuriline mõju. Detailplaneeringuga on määratud antud piirkonda sobilikud arhitektuurilised tingimused hoonete rajamiseks. Tuginedes eeltoodule, võib eeldada, et negatiivne mõju kultuurilisele keskkonnale puudub.

Mõju looduskeskkonnale
Detailplaneeringu realiseerimisega kaasnevad mõjud ei ole ulatuslikud, kuna lähipiirkonnas on juba kujunenud osaliselt hoonestatud ja inimtegevuse poolt mõjutatud keskkond. Planeeringuala asub elamupiirkonnas, mis on osaliselt hoonestatud kaasaegsete ühe- või kahekorruseliste elamutega ning kehtivate või menetletavate planeeringutega on ette nähtud ka uue hoonestuse rajamine. Detailplaneeringu elluviimine on seega kooskõlas piirkonna arengusuundadega. Planeeringulahendus näeb alale ette üksikelamute ehitamist. Planeeritava tegevusega ei kaasne eeldatavalt olulisi kahjulikke tagajärgi nagu vee, pinnase või õhu saastatus, jäätmeteke, müra, vibratsioon, valgus, soojus, kiirgus ja lõhn. Kavandatud tegevus ei avalda olulist mõju ning ei põhjusta keskkonnas pöördumatuid muutusi, ei sea ohtu inimese tervist, heaolu, kultuuripärandit, looduskaitsealuseid objekte ega vara.
Kuna kavandatava tegevuse mõju suurus ja ruumiline ulatus ei ole ümbritsevale keskkonnale ohtlik ega ületa keskkonna vastupanu- ning taastumisvõimet, siis oluline keskkonnamõju puudub. Oht inimeste tervisele ja keskkonnale ning õnnetuste esinemise võimalikkus on kavandatava tegevuse puhul minimaalne. Detailplaneeringu elluviimise järgselt täiendavate avariiolukordade tekkimist ette ei ole näha. Oht inimese tervisele avaldub hoonete rajamise ehitusprotsessis. Õnnetuste vältimiseks tuleb kinni pidada ehitusprojektis ning tööohutust määravates õigusaktides esitatud nõuetest. Ehitusprotsessis tuleb kasutada vaid kvaliteetseid ehitusmaterjale ning ehitusmasinaid tuleb hooldada, et vältida võimalikku keskkonnareostust nt lekete näol. Töötajad peavad olema spetsiaalse hariduse ja teadmistega. Nii on võimalik vältida ka ohtu keskkonnale, mis võib tekkida, kui töötajad ei ole kompetentsed.


8. [bookmark: _Toc241753885]PLANEERINGU ELLUVIIMISE TEGEVUSKAVA

Detailplaneering on pärast kehtestamist aluseks planeeringualal maakorralduslike toimingute tegemisel ja teostatavatele ehitus- ja rajatiste projektidele. Ehitusprojektid peavad olema koostatud vastavalt Eesti Vabariigis kehtivatele projekteerimisnormidele.

Vajalikud tegevused planeeringu elluviimiseks:
1. planeeringujärgsete katastriüksuste ja kinnistute moodustamine koos vajalike servituutide seadmisega;
2. juurdepääsuteede, rajatiste ning hoonetele tehnovõrkude ja tehniliste rajatiste projekteerimise tingimuste taotlemine, projekteerimine ning nendele ehituslubade taotlemine;
3. juurdepääsuteede, rajatiste ning hoonetele tehnovõrkude, -rajatiste ehitamine ning vastavate kasutuslubade väljastamine;
4. planeeringujärgsete hoonete projekteerimine, ehituslubade taotlemine ning ehitamine,
5. planeeringujärgsete hoonete kasutuslubade taotlemine.

Huvitatud isik on kohustatud pos nr 5 krundi Rae vallale tasuta üle andma 3 kuu jooksul peale detailplaneeringu kehtestamist.
Planeeringuga ei tohi kolmandatele osapooltele põhjustada kahjusid. Tuleb tagada, et kavandatav ehitustegevus ei kahjustaks naaberkruntide omanike õigusi või kitsendaks naabermaaüksuste maakasutamise võimalusi (kaasa arvatud haljastus). Juhul, kui planeeritava tegevusega tekitatakse kahju kolmandatele osapooltele, kohustub kahjud hüvitama kahju tekitanud krundi igakordne omanik.
Kahjude all on mõeldud eeskätt ehitustegevusest tulenevaid kahjusid (rikutud teed, haljastus, tehnovõrgud vms samuti ebamõistlikult pikka aega teel või tänaval transpordi kinnihoidmine jms).

